Activitats centrades en les àrees de societat i ciutadania, promoció i difusió cultural i informació i suport jurídic.
Dins d'aquestes àrees es desenvolupen programes relacionats amb la convivència i diversitat, l'educació viària, les modalitats artístiques, l'alfabetització digital i l'assessorament jurídic, entre d'altres.
Osonament: el repte de les dificultats és un projecte d'acompanyament i treball de la mesura penal Treballs en Benefici de la Comunitat amb contingut terapèutic, i que de manera integral treballa amb persones en relació a la seva salut mental i addicions.
Aquest projecte s'aplica a través de l'organització Osonament, nascuda al 1978 a Osona que treballa amb una planificació integrada dels serveis sanitaris, socials i laborals per garantir una atenció global i centrada en les persones.
Gats Quatre Camins és un projecte educatiu del Centre Penitenciari (CP) Quatre Camins vinculat al treball dels interns com a voluntaris de l'Associació Gats la Roca de la Roca del Vallès.
El projecte compta amb el suport de l'Ajuntament de la Roca del Vallès.
Aquest és un projecte d'Aprenentatge i Servei (ApS) que promou la participació de persones privades de llibertat i del veïnatge del municipi de la Roca del Vallès en la creació d'un nou model d'actuació en projectes de control de colònies de gats dels carrers, i que unifica la protecció animal amb la integració social.
Els relats digitals són relats breus de caràcter personal que combinen la narració tradicional amb elements multimèdia (fotografies, vídeos, so, música,...) i que es concreten, com a producte final, en vídeos de curta durada.
Es tracta d'un servei d'acompanyament a persones que han de complir Treballs en Benefici de la Comunitat (TBC) que, pel seu perfil o característiques personals, requereixen d'un seguiment més acurat.
Un educador o educadora social els acompanya durant l'activitat que realitzen en grups de fins a 8 persones i, generalment, es dediquen a tasques de neteja complementària i/o manteniment de jardins públics.
Aquesta activitat consisteix en un treball en grup amb joves investigats per delictes contra la seguretat del trànsit, conducció sense llicència o sota els efectes de l'alcohol.
Es realitza dins del Programa de Mediació /Reparació, com a complement a la intervenció de reflexió, presa de consciència i responsabilització que realitza individualment els joves, amb les persones professionals de mediació.
La participació del joves al programa és voluntària i si la valoració del compliment del programa per part jove és positiva, pot comportar el sobreseïment del procediment judicial.
L'activitat consisteix en el compliment de la pena de Treballs en Benefici de la Comunitat (TBC) a la Ciutat de la Justícia (CJ), realitzant tasques d'informació i suport als usuaris i a la ciutadania, suport als jutjats en el trasllat d'arxius i/o d'objectes a les sales de judici, suport als Mossos d'Esquadra participant com a figurants en rodes de reconeixement, així com en d'altres tasques de suport que puguin anar sorgint.
Als centres penitenciaris hi ha diferents àmbits i experiències socioeducatives que fan servir les i connexió a Internet.
S'intenta conscienciar de la importància de reutilitzar els residus, de la caducitat dels materials i de la vida limitada dels recursos materials i ambientals.
L'activitat consisteix en dues parts:
Primera part: el taller "La ciutat sostenible", que té una durada de 2 hores i es duu a terme al centre penitenciari (CP), on un educador social del Consorci tractament residus sòlids urbans del Maresme (CTRSUM) fa una xerrada informativa i un joc cooperatiu sobre tractament ambiental.
Segona part: una visita a les instal·lacions del CTRSUM, on un petit grup de persones internes coneix el tractament dels residus sòlids i com es reutilitzen, mitjançant un circuit guiat.
L'activitat consisteix en escenificar gags teatrals improvisats o amb guió, on, amb la utilització d'humor, o a vegades a través de la mímica, s'hi descriuen situacions quotidianes de la vida vinculades a l'escala de valors socials que es treballa al Centre Educatiu l'Alzina.
Es tracta d'una activitat complementària que es realitza dins de la mesura de Programes Formatius de Seguretat Vial.
En una de les sessions, es fa una dinàmica amb les ulleres de simulació, realitzant una sèrie d'exercicis físics que posen a prova les capacitats psicomotores alterades per les ulleres per tal de conscienciar dels efectes nocius pels nostres sentits.
Es disposen de tres tipologies d'ulleres: dues que simulen el consum de begudes alcohòliques (amb una taxa d'alcoholèmia de 0,80 g i de 1,30 g/l, més fatiga) i unes que simulen consum de cànnabis.
Pel que fa a les ulleres de simulació de consum de begudes alcohòliques, els principals efectes són la reducció de l'estat d'alerta, augment del temps de reacció, la distorsió visual, el canvi de la percepció de les distàncies, visió ennuvolada, falta d'equilibri i coordinació muscular.
En canvi, les ulleres de simulació de consum de cànnabis reprodueixen els efectes de desorientació, fort canvi de percepció de l'entorn, distorsió visual, alteració de l'ambient, sensació de pèrdua de control, entre d'altres.